**Обична леска** (науч. *Corylus avellana*) - вид листопадно дрво од родот леска.

Распространетост и морфологија
------------------------------

Обичната леска е грмушка којашто може да достигне височина од пет до седум метри, а расте во цела Европа и во Северозападна Африка. Најчесто расте во влажни, осојни места, но се култивира речиси во сите европски земји. Коренот на леската е плиток, кората е мазна и светлокафеава, пупките се јајцевидни со повеќе лушпи, младите гранчиња се црвенкасто-влакнести. Лисјата на леската се сместени на кратки дршки, по форма се тркалезни или елипсовидни, а по рабовите се остро, пилесто назабени. Леската цвета пред пролистувањето, во периодот од февруари до април, а нејзините цветови се во форма на реси. Машките реси се жолти и се формираат во текот на летото претходната година, додека женските реси се покриени со лисни лушпи и се одделени од машките. Плодот на леската е во форма на оревче (лешник) и созрева во септември и во октомври, а потоа брзо паѓа при што семката што се наоѓа во плодот може да се јаде.

Лековити својства
-----------------

Во медицината се користат плодот на леската (*Corylus avellana fructus*), младите листови (*Corylus avellana folium*) и кората од стеблото (*Corylus avellana cortex*). Притоа, плодовите се берат кога се зрели, по што се сушат на сонце; листовите се берат кога се млади, а се сушат под сенка и на проветрени места; кората се бере во рана пролет при што се сече на тенки парчиња (до 10 сантиметри) и потоа се суши. Семките од плодот на леската (лешниците) содржат: 50-60% масла, кои најчесто се состојат од олеинска и линолна киселина, 14-18% белковини, околу 14% скроб и околу 2,5% минерали. Хемискиот состав на кората содржи: катехински танин (5-8%), малку смола, етерични масла, флавониди, деривати на мирицетол итн. Најпосле, листот содржи танини, флавониди, фолна киселина и витамин Ц.

Лисјата и кората на леската се користат за лекување на воспалени вени и хемороиди, бидејќи ги стеснуваат крвните садови, благодарение на танините што ги содржат. Исто така, леската помага и во надворешното лекување на верикозни улцерации во вид на облоги подготвени од кората и лисјето. Младите листови се користат за лекување на чир во желудникот, проливи, хроничен воспалителен процес на дебелото црево и други стомачни заболувања. Во народната медицина, листот и кората се употребуваат за лекување на зголемена простата. Притоа, од листовите и од кората се подготвува чај, а од кората се прави и маст која може да остане стабилна до две години.

Наводи
------

1. ↑  Shaw, K.; Roy, S.; Wilson, B. (2014). „*Corylus avellana*". *Црвен список на загрозени видови*. **2014**: e.T63521A3125935. doi:10.2305/IUCN.UK.2014-3.RLTS.T63521A3125935.en. Посетено на 19 ноември 2021.
2. 1 2 3  Илчо Захариев, „Леска (Corylus avellana)", *Штипски Мозаик*, март-април 2017, стр. 19.

Надворешни врски
----------------

* Обична леска на Ризницата ?
* „Обична леска" — Енциклопедија на живиот свет Уредете го ова на Википодатоците

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q124969
* ARKive: corylus-avellana
* BioLib: 3426
* EoL: 1147599
* EPPO: CYLAV
* FNA: 233500449
* GBIF: 2875979
* GRIN: 11643
* iNaturalist: 54491
* IPNI: 295446-1
* IRMNG: 10428625
* ITIS: 501642
* МСЗП: 63521
* NCBI: 13451
* NZOR: ae894f32-452a-407b-9d62-f7f0aafff54c
* PalDat: Corylus\_avellana
* PfaF: avellana Corylus avellana
* Plantarium: 11385
* Plant List: kew-47841
* PLANTS: COAV80
* POWO: urn:lsid:ipni.org:names:295446-1
* Tropicos: 3600036
* VASCAN: 3722
* WCSP: 47841

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh96002271
* GND: 4159196-3
* BNF: cb122448730 (податоци)
* NKC: ph281332

 |

 |